HELYI SZABÁLYOK

*A Budapest Highland Golf Club Helyi Szabályai*

Készült az **R&A és a USGA Official Guide to the Rules of Golf** (2018 R&A Rules Limited) helyi mintaszabályok rendszere és számozása szerint.

[A] A PÁLYA HATÁRAI ÉS A PÁLYAHATÁRON KÍVÜLI TERÜLETEK

A-1 A pálya határai

A pálya a fehér karókkal jelölt területen belüli vagy a kerítésen belüli terület.

Különösen:

* Az 1-es, 2-es és 8-as szakasz bal oldalán a fehér karókon túli terület pályahatáron kívüli.
* A 9-es szakasz greenje mögötti út utáni domb gerincén / tetején túli terület pályahatáron kívüli.
* A gyakorlóterület (driving range) területe nem a pálya része. Ide labdakeresési célból is TILOS a belépés.

A-4 Belső játékon kívüli területek

* Az 1-es szakasz és a 6-os szakasz közti karbantartó terület (ún. műhely területe) játékon kívüli terület. Labdakeresési célból a területre be lehet lépni, de a területről a labdát megjátszani TILOS. Kötelező igénybe venni a 16.1. szabály szerinti könnyítést.

[B] BÜNTETŐTERÜLETEK

B-1 Büntetőterületek meghatározása

* A büntetőterületek piros, ill. sárga karókkal vannak jelölve.
* A büntetőterületek jelzésére szolgáló karók mozdíthatatlan akadályok. Könnyítési lehetőségek a 16.1 szerint.

[C] BUNKEREK

* A gereblyét a bunkeren belül kell elhelyezni.

[E] KÜLÖNLEGES KÖNNYÍTÉSEK

E-10 Fiatal fák védelme

* Játékon kívüli területnek minősül a pályán a karóval ellátott fiatal telepített fák közvetlen környezete.

Ha a labda büntetőterületen kívül egy ilyen fán van, azt érinti, illetve a játékos beállását, vagy szándékolt lendítését zavarja, akkor kötelező könnyítést igénybe venni a 16.1f. szerint.

Ha a labda büntetőterületen belül van, és egy ilyen fa a játékos beállását, vagy szándékolt lendítését zavarja, akkor kötelező könnyítést igénybe venni vagy egy büntető ütésért a 17.1e szerint a büntetőterületen kívül, vagy büntetés nélkül a 17.1e(2) szerint a büntetőterületen belül.

[F] RENDELLENES PÁLYAVISZONYOK

F-1 Rendellenes körülmények meghatározása

* Az általános területen lévő locsolófejek, vízcsapok, vizaknák (akár van fedelük, akár nincs) mozdíthatatlan akadályok, melyekre a 16.1 szerinti könnyítések érvényesek.
* Az általános területen lévő távolságjelző karók (100-150-200m) mozdíthatatlan akadályok. Könnyítési lehetőségek a 16.1 szerint.
* Az általános területen egyes fák törzse körül kiépített kavicságyások, faforgácságyások mozdíthatatlan akadályok. Könnyítési lehetőségek a 16.1 szerint.
* A pályán található labdamosók, szakaszt leíró táblák mozdíthatatlan akadályok. Könnyítési lehetőségek a 16.1 szerint.

F-18 Mozdítható akadályok mozdíthatatlanná minősítése

* A mozdítható távolságjelző karók mozdíthatatlan akadálynak minősülnek, miattuk büntetés nélküli könnyítés vehető igénybe a 16.1 szabály szerint. Ugyanakkor a 15.2 szabály szerinti könnyítés nem alkalmazható.
* A mozdítható padok, szemetesek mozdíthatatlan akadálynak minősülnek, miattuk büntetés nélküli könnyítés vehető igénybe a 16.1 szabály szerint.

**Büntetés a labda idegen helyről való megjátszására vonatkozó 14.7a. szabály megszegéséért: általános büntetés.**

[G] ESZKÖZHASZNÁLAT KORLÁTOZÁSA

G-3 Szabványos golflabdák

* A pályán és a par-3as pályán range labda használata TILOS.

**Büntetés a G-3 szabály megszegésével végrehajtott ütésért: versenyen kizárás, egyéb esetben pénzbüntetés.**

G-6 Golfautó-használat tilalma

* Golfverseny alkalmával a játékosnak és caddie-jének a pálya teljes szakaszát gyalogosan kell megtennie, kivéve az MGSZ Versenyszabályzatban megengedett eseteket.

G-7 Bizonyos cipők tilalma

* A pályán csak soft spike cipők használata megengedett.

[I] GYAKORLÁS SZABÁLYOZÁSA

I-2 Gyakorlás tilalma a greenek környékén

* Tilos a gyakorlás a befejezett szakasz greenjén akkor is, ha az a játékot nem késlelteti. Az 5.5b szabály ekként módosul: két szakasz lejátszása között a játékos nem tehet gyakorló ütéseket az éppen lejátszott szakasz greenjén, vagy annak környékén.

**Büntetés az I-2 szabály megszegéséért: általános büntetés.**

[J] A JÁTÉK FELFÜGGESZTÉSE

J-1 A játék leállítása és újraindítása

* A játék felfüggesztésére, illetve folytatására használt jelzések.

1 hosszú kürtjel: a játék azonnali felfüggesztése vészhelyzetben.

3 egymás utáni kürtjel, ismételve: normál felfüggesztés.

2 rövid kürtjel, ismételve: a játék folytatása.

* Vészhelyzet esetén a legközelebbi menedék: 1-9 szakasz: klubház.

[K] A JÁTÉK TEMPÓJA

K-1 Versenykör szintideje:

A szintidő 9 szakaszon 2 óra 14 perc. Stroke play Stableford versenyen, amikor az adott szakaszon a játékos nem szerezhet pontot (általában dupla par esetén) kötelező a labda felvétele!